Държавен вестник, бр. 21, 2009 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  21
в) оплождане чрез т.нар. ICSI;
г) ембриотрансфер;
д) криоконсервация на предимплантацион-
ни ембриони.
(2) Лекарствените продукти, финансирани
със средства от фонда, следва да са включени
в Позитивния лекарствен списък и се осигу-
ряват по реда на чл. 207, ал. 1, т. 5а от Закона
за лекарствените продукти в хуманната ме-
дицина.
(3) Фондът не извършва финансиране извън
ал. 1 и 2, включително:
1. първоначалните изследвания за достига-
не до диагноза и вземане на решение за АРТ
чрез ин витро оплождане;
2. изследванията, необходими като минимум
съгласно Наредба № 28 от 2007 г. за дейности
по асистирана репродукция (ДВ, бр. 55 от
2007 г.), както следва:
а) микробиологични;
б) спермален анализ;
в) за трансмисивни инфекции;
г) кръвногрупова принадлежност и резус
фактор;
д) хормонални—преди КОХС;
е) на кръвни картини, биохимия и хемостаза
преди КОХС;
ж) други специфични изследвания (генетич-
ни, имунологични и пр.);
3. изследвания извън посочените в Наредба
№ 28 от 2007 г. за дейности по асистирана реп-
родукция независимо от момента на извършва-
нето им;
4. индукция на овулацията и/или КОХС с
кломифен цитрат и др. СЕРМ;
5. инсеминации от партньора или дарител;
6. ембриоредукция;
7. предимплантационна генетична диагнос-
тика или скрининг (PGD/PGS);
8. ин витро матурация (IVM);
9. овоцитна донация;
10. ембриодонация;
11. GIFT, ZIFT и др. подобни;
12. тестикуларна и/или епидидимална биоп-
сия (TеSE, PESA, МESA).
Чл. 26. Фондът финансира посоченото в
чл. 25, ал. 1 и 2 при лица с безплодие, лечимо
преди всичко с методите на АРТ и по-конкрет-
но чрез ин витро оплождане при наличие на
следните индикации:
1. тубарен стерилитет при жената (МКБ-X:
N97.1):
а) липса на маточни тръби двустранно (опе-
ративно отстранени);
б) едностранна липса с контралатерална
непроходимост или стеноза;
в) двустранна непроходимост на маточните
тръби (вкл. след стерилизация);
г) едностранна непроходимост с контрала-
терална стеноза;
д) двустранна интерстициална или истмич-
на стеноза;
е) състояние след пластика на маточните
тръби най-малко 12 месеца след пластиката, при
положение че не е настъпвала вътрематочна
бременност;
ж) ендометриоза, засягаща аднексите и свър-
зана с безплодието при жени над 35 години, а
при жени до 35 години—само след лечебен курс
с агонисти на гонадолиберина по програма на
Националната здравноосигурителна каса
(НЗОК), след края на което в продължение на
6 месеца не е настъпила бременност;
2. стерилитет, свързан с мъжки фактор
(МКБ-X: N97.4):
а) обструктивна аzoospermia, при положение
че са налице данни (клинични и хистологични)
за наличие на достатъчна сперматогенеза;
б) олиго- и/или астено-, и/или тератозо-
оспермия, налагаща АРТ чрез IVF или ICSI с
поне два от следните параметри:
аа) обем на еякулата < 1,0 ml;
бб) концентрация на сперматозоидите < 20
милиона/ml;
вв) сперматозоиди с добра подвижност <
40 % (grade 1—2);
гг) сперматозоиди с добра морфология <
30 % (по СЗО) или < 15 % (по Крюгер);
дд) наличие на спермоантитела при мъжа и/
или жената;
3. стерилитет при жената, свързан с липса на
овулация поради LUFS;
4. безплодие с неизяснена чрез конвенцио-
налните диагностични методи етиология.
Чл. 27. Не се извършва финансиране по реда
на този правилник независимо от наличие на
индикациите по чл. 26 в следните случаи:
1. съществуват кoнтраиндикации съгласно
Наредба № 28 от 2007 г. за дейности по асисти-
рана репродукция;
2. липсващ или ограничен яйчников резерв
със стойности на ФСХ повече от 12,5 mIU/ml.
Чл. 28. (1) За финансиране на дейностите по
асистирана репродукция директорът на фонда
сключва договор с лечебни заведения, които
отговарят на следните изисквания:
1. имат издадено разрешение от министъра
на здравеопазването по чл. 131,  ал. 1 от Закона
за здравето;
2. акредитирани са по реда на Наредба № 18
от 2005 г. за критериите, показателите и мето-
диката за акредитация на лечебните заведения
(обн., ДВ, бр. 54 от 2005 г.; изм., бр. 67 от 2006 г.,
бр. 77 от 2008 г. и бр. 11 от 2009 г.).
(2) Към договора по ал. 1 се прилага цено-
разпис на предоставяните медицински услуги
от лечебното заведение, утвърден от ръководи-
теля на лечебното заведение.
Г л а в а  п е т а
ОРГАНИЗАЦИЯ НА РАБОТА
Чл. 29. (1) За сключване на договор по чл. 28
лечебните заведения подават заявление до ди-
ректора на фонда.